**Қазақстан Республикасының кейбір заңнамалық актілеріне цифрлық активтер мәселелері бойынша**

**өзгерістер мен толықтырулар енгізу туралы**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **№**  **р/с** | **Құрылымдық элемент** | **Қолданыстағы редакция** | **Ұсынылған редакция** | **Негіздеме** |
| 1 | 2 | 3 | 4 | 5 |
| **«Ақпараттандыру туралы» 2015 жылғы 24 қарашадағы Қазақстан Республикасының Заңы** | | | | |
|  | 1-баптың 38-2),  55-1), 55-3) тармақшалары | 1-бап. Осы Заңда пайдаланылатын негізгі ұғымдар  …  38-2) блокчейн - өзара байланысты деректер блоктарының, тұтастығын растаудың берілген алгоритмдері мен шифрлау құралдарының тізбектері базасында деректердің таратылған платформасындағы ақпараттың өзгермеуін қамтамасыз ететін ақпараттық-коммуникациялық технология;  …   55-1) цифрлық актив - криптография және компьютерлік есептеу құралдарын қолдана отырып электрондық-цифрлық нысанда құрылған, қаржылық құрал болып табылмайтын мүлік, сондай-ақ мүліктік құқықтарды куәландырудың электрондық-цифрлық нысаны;  …   56-1) цифрлық токен - мүліктік құқықтарды есепке алудың, айырбастаудың және куәландырудың цифрлық құралы болып табылатын цифрлық активтің түрі;  … | 1-бап. Осы Заңда пайдаланылатын негізгі ұғымдар  …  38-2) **Алып тасталсын.**  …  55-1) **Алып тасталсын.**  …  56-1) **Алып тасталсын.**  … | «Цифрлық активтер туралы» заң жобасымен нормалар мен қайшылықтардың қайталануын болдырмау үшін. |
|  | 5-тарау 33-1-бап | 33-1-бап. Цифрлық активтер айналымының құқықтық режимі   1. Цифрлық актив төлем құралы болып табылмайды.        2. Цифрлық активтер қамтамасыз етілген немесе қамтамасыз етілмеген болып табылады.  Қамтамасыз етілген цифрлық активтерге цифрлық токен және қамтамасыз етілген цифрлық актив шығарған тұлға шығаратын (беретін) тауарларға және (немесе) көрсетілетін қызметтерге мүліктік құқықтарды куәландыратын цифрлық құрал болып табылатын өзге де цифрлық активтер жатады. Қамтамасыз етілген цифрлық активтердің түрлерін, сондай-ақ цифрлық токенмен куәландырылатын құқықтар тізбесін Қазақстан Республикасының заңнамасында белгіленген тәртіппен цифрлық токенді шығаратын тұлға белгілейді.  Қамтамасыз етілмеген цифрлық активтерге Қазақстан Республикасының заңнамасында белгіленген тәртіппен блокчейндегі консенсусты қолдауға қатысқаны үшін сыйақы ретінде алынған цифрлық токендер жатады.   3. Қазақстан Республикасының заңдарында көзделген жағдайларды қоспағанда, Қазақстан Республикасының аумағында қамтамасыз етілмеген цифрлық активтерді шығаруға және олардың айналымына тыйым салынады.   4. Цифрлық актив қаржылық құралдарға құқықты қамтамасыз етпейді және оның меншік иесіне немесе иеленушісіне заңды тұлғаға қатысты тиісті құқықтарды бермейді.        5. Цифрлық активке құқықты Қазақстан Республикасының заңнамасында белгіленген тәртіппен, деректердің таратылған платформасында цифрлық актив шығаратын тұлға блокчейндегі жазба арқылы куәландырады.        6. Ақпараттық жүйеге цифрлық активті немесе оған құқықтарды беру туралы мәліметтерді енгізуге мынадай шарттар орындалған кезде:   1) мәліметтерді енгізуді жүзеге асырған тұлғаның ақпараттық қауіпсіздікті қамтамасыз ету саласындағы уәкілетті орган айқындаған тәртіппен, деректердің таратылған платформасында цифрлық актив шығаратын тұлғаның ақпараттық жүйесіне қолжетімділігі болса;       2) деректердің таратылған платформасында цифрлық актив шығаратын тұлғаның ақпараттық жүйесі осы Заңда белгіленген талаптарға сай келсе, жол беріледі.    7. Цифрлық актив шығаратын тұлғаның ақпараттық жүйесіне қолжетімділігі бар меншік иесі, иеленуші және пайдаланушы валидацияның берілген алгоритміне сәйкес өзгерістер енгізуге тең құқықтарға ие болады. Бұл ретте өзгерістер ақпараттық жүйенің барлық пайдаланушысында үндестіріледі.        8. Цифрлық майнингті жүзеге асыратын тұлға цифрлық майнинг нәтижесінде пайда болған цифрлық активтердің меншік иесі болады.        9. Цифрлық майнингті жүзеге асыратын тұлға ақпараттық қауіпсіздікті қамтамасыз ету саласындағы уәкілетті органға ақпараттық қауіпсіздікті қамтамасыз ету саласындағы уәкілетті орган айқындаған тәртіппен, цифрлық майнингті жүзеге асыру жөніндегі қызмет туралы хабарлайды. | 33-1-бап. Алып тасталсын. | «Цифрлық активтер туралы» заң жобасымен нормалар мен қайшылықтардың қайталануын болдырмау үшін. |
| **«Рұқсаттар және хабарламалар туралы» 2014 жылғы 16 мамырдағы № 202-V ҚРЗ Қазақстан Республикасының Заңы** | | | | |
|  | 1-қосымша  12-1- жаңа жол | 12-1. Жоқ. | 1-қосымшада мынадай мазмұндағы 12-1-жолмен толықтырылсын:   |  |  |  |  | | --- | --- | --- | --- | | 12-1 | Цифрлық майнинг үшін инфрақұрылым ұсыну қызметтерін көрсету жөніндегі мамандандырылған деректер-орталықтардың қызметін жүзеге асыруға лицензия |  | Иеліктен шығарылмайтын; қолданылу мерзімі 3 жыл;  1 сынып | | Цифрлық майнинг үшін инфрақұрылым ұсыну қызметтерін көрсету жөніндегі мамандандырылған дата-орталықтардың қызметін лицензиялаудың енгізілуіне байланысты |

|  |  |
| --- | --- |
| **Қазақстан Республикасы**  **Парламентінің депутаттары** | **П. Казанцев**  **Е. Смышляева**  **Қ. Сафинов** |